news_article: Blues ja Pelicans jatkoivat niukkojen vierasvoittojen sarjaa jääkiekon SM-liigan neljännesfinaaleissa.
  Lauantaina oli Pelicansin vuoro voittaa Espoossa ensimmäisessä jatkoerässä 2–1. Pelicans johtaa äärimmäisen tasaista kamppailua voitoin 3–2.
  Ottelun ratkaisija oli jatkoerän 9. minuutilla Pelicansin kapteenin virkaa hoitanut puolustaja Jan Latvala. Hän lämäsi ruuhkan takaa, eikä Bluesin maalivahti Mikko Koskinen kunnolla nähnyt kiekkoa, joka livahti maaliin patjojen välistä.
  – Ei olisi voinut hienompaan paikkaan voittomaalia saada, Latvala sanoi.
  Hänen mukaansa pelissä olisi voinut käydä miten tahansa ja tuuriakin Pelicansilla oli.
  – Maalivahti Tommi Nikkilä torjui taas hienosti, Latvala tunnusti.
  Nikkilä todellakin oli Pelicansin tuki ja turva. Blues kehitti kolmannessa erässä sellaisen ryöpyn lahtelaisten maalille, että maali oli enemmän kuin lähellä, mutta valmista ei tullut.
  Bluesin Ryan Keller oli aina kaukalossa ollessaan lähes pitelemätön, mutta ei hänkään ihmemies ole. Keller luikahti parikymmentä sekuntia ennen varsinaisen peliajan loppua Pelicansin maalille ja sai kiekon ohi Nikkilän, mutta se pysähtyi juuri maaliviivalle. Ankaran mailasodan jälkeen Nikkilä lopulta sai pelivälineen haltuunsa.
  Pelicans meni johtoon Jakub Sindelin ansiosta, mutta Bluesin Petri Kokko tasoitti. Vaikka Blues painoi vimmatusti päälle, ei Pelicans hätääntynyt vaan piti hermonsa.
  Pelicansin päävalmentaja Hannu Aravirta uskoi, että seuraavaksi tulee kotivoitto.
  – Kaveri on tosin selkä seinää vasten, mutta tiukka paikka se on meillekin.
  Bluesin Petri Matikainen ei masentunut nytkään vaan piti joukkueensa peliä parhaimpana tähänastisista.
  – Kaikkihan näkivät, että meillä oli paikkoja jos jonkinnäköisiä. Mutta taistelu jatkuu.
  
events.event_id: E1 E2 E3 E4 E5 E6 E7 E8 E9 E10 E11 E12 E13 E14 E15 E16 E17
events.event_type: game result penalty penalty penalty penalty goal penalty penalty penalty goal penalty penalty penalty penalty goal saves saves
events.home_team: Blues
events.guest_team: Pelicans
events.score: 1–2 0–1 1–1 1–2
events.periods: 0–1 1–0 0–0 0–1 0–0
events.features: overtime
events.features: power play
events.features: power play
events.player: Jarno Kultanen Jan Latvala Jari Tolsa Ryan Keller Jakub Sindel Samuli Suhonen Marko Pöyhönen Kari Sihvonen Petri Kokko Santeri Heiskanen Marko Pöyhönen Petri Lammassaari Tuomas Santavuori Jan Latvala Mikko Koskinen Tommi Nikkilä
events.assist: Arsi Piispanen Marko Jantunen
events.assist: Stefan Öhman Toni Kähkönen
events.assist: Arsi Piispanen
events.team: home guest home home guest guest guest guest home home guest home guest guest home guest
events.team_name: Blues Pelicans Blues Blues Pelicans Pelicans Pelicans Pelicans Blues Blues Pelicans Blues Pelicans Pelicans Blues Pelicans
events.time: 1.54 11.32 13.48 15.08 16.06 18.51 19.09 23.12 23.48 34.19 34.19 45.54 50.04 68.27
events.penalty_minutes: 2 2 2 2 2 2 2 2 2 2 2
events.saves: 40 45